Sklep I R 115/2008
Datum: 2008-10-30T01:00:00.000+01:00
ecli: ECLI:SI:VSRS:2008:I.R.115.2008
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: določitev krajevne pristojnosti po višjem sodišču - delegacija pristojnosti iz tehtnih razlogov

## Jedro

Posplošene trditve o pristranskem obravnavanju in namernem zavlačevanju postopka niso tehtni razlogi za prenos pristojnosti.

## Izrek

Predlog se zavrne.

## Obrazložitev

V pravdni zadevi, v kateri je Okrajno sodišče v Domžalah vodilo izvršilni postopek, sedaj pa pravdni postopek zaradi izterjave denarne terjatve, je toženec oz. dolžnik vložil več pravdnih sredstev, med njimi tudi predlog, da se zadeva dodeli v odločanje drugemu okrajnemu sodišču, ki bo tudi njemu in njegovim najbližjim spoštovalo temeljne človekove pravice in svoboščine. Ker trdi, da se z odločitvami Okrajnega sodišča v Domžalah vedno strinja tudi Višje sodišče v Ljubljani, predlaga, naj Vrhovno sodišče to upošteva.

Predlog ni utemeljen.

Po 67. členu Zakona o pravdnem postopku (ZPP)(1) lahko Vrhovno sodišče Republike Slovenije določi drugo stvarno pristojno sodišče, da postopa v zadevi, če je očitno, da se bo tako laže opravil postopek, ali če so za to drugi tehtni razlogi.

Posplošene trditve o pristranskem obravnavanju in namernem zavlačevanju pri Okrajnem sodišču v Domžalah ter neresnična trditev, da Višje sodišče v Ljubljani vedno potrdi odločitve prvega sodišča, niso tehtni razlogi za prenos pristojnosti. Vrhovno sodišče zato predlogu dolžnika ni ugodilo.

Op. št. (1): Uradni list RS, št. 26/1999 - 45/2008